wannaphong/clean_thaiwikipedia huggingface dataset:
# ณพอาภา เทวกุล ณ อยุธยา
ณพอาภา เทวกุล ณ อยุธยา หรือ ยุ้ย เป็นนักร้องชาวไทย มีผลงานเพลงกับค่ายอาร์เอส

 ประวัติ 
ณพอาภา เทวกุล ณ อยุธยา (ชื่อเล่น: ยุ้ย) เกิดเมื่อวันที่ 7 พฤศจิกายน พ.ศ. 2527 เป็นนักร้อง และนักแต่งเพลงชาวไทย เป็นที่รู้จักจากการเป็นศิลปินภายใต้สังกัด อาร์เอส โปรโมชั่น 

ยุ้ยเป็นนักร้องหญิงเดี่ยวที่มากด้วยความสามารถทั้งการร้องเพลงและเล่นดนตรี โดยเริ่มหัดเล่นเปียโนมาตั้งแต่เด็ก พอโตขึ้นก็หันมาจับกีตาร์อีกอย่างหนึ่ง นอกจากเล่นแล้วยังชอบแต่งเพลง ทั้งเขียนเมโลดี้และเนื้อร้อง โดยเรียนจบทางด้านร้องเพลงมาโดยตรง

ยุ้ยคือเจ้าของลายมือคำว่า "เรารักในหลวง" บนสติ๊กเกอร์ที่ฮิตกันทั่วบ้านทั่วเมือง โดยมีที่มาจากการออกแบบเสื้อยืด ที่ทำขึ้นเพื่อหารายได้สร้างอาคารให้กับโรงเรียนจิตลดาที่เธอร่ำเรียนอยู่ในตอนนั้น นอกจากนี้ยังได้รับการคัดเลือกให้เป็นตัวแทนเยาวชนไทย ในการทำหนังสือ "๙ ย่างตามรอยเท้าพ่อ" คู่มือสร้างแรงบันดาลใจจากในหลวงสู่เยาวชน เมื่อปลายปี 2549 โครงการ สสส. และบ่อยครั้งที่ทำหน้าที่เป็นวิทยากรให้กับเยาวชน รวมถึงกิจกรรมเพื่อสังคมอีกมากมาย

ยุ้ยมีผลงานเพลงครั้งแรกเมื่อปี 2550 ในชื่อัลบั้ม "Yui ยุ้ย ณพอาภา" และในปี 2551 เธอก็มีผลงานชุดที่สองคือ อัลบั้ม "Love-i-view (เลิฟ-ไอ-วิว)" ที่เธอมีส่วนร่วมช่วยคิดทำเพลงในทุกขั้นตอน ตั้งแต่คิดหาคอนเซ็ปต์อัลบั้ม และยังมีส่วนร่วมในการแต่งเนื้อร้องและทำนอง ในงานชุดนี้อีกด้วย

นอกจากนี้ยังมีซิงเกิ้ลเดี่ยวของตนเองที่ได้ บดินทร์ เจริญราษฎร์ หรือเป้ วงMild มาร่วมfeat.อีกด้วย คือเพลง "ล้างใจ" เป็นเพลงเก่าที่นำมาขับร้องใหม่ ต้นฉบับคือ อนันต์ บุญนาค

ยุ้ยเรียนจบชั้นมัธยมศึกษาจาก โรงเรียนจิตรลดา และสำเร็จการศึกษาในระดับปริญญาตรี เกียรตินิยมอันดับ 1 จาก ภาควิชาศิลปนิเทศ สาขาวิชาเอกดนตรีตะวันตก คณะมนุษยศาสตร์ มหาวิทยาลัยเกษตรศาสตร์ ก่อนเดินทางไปเรียนต่อระดับปริญญาโท MA Design Management ที่ Winchester School of Art, University of Southampton ประเทศอังกฤษ

ปัจจุบันนอกจากยุ้ยจะเป็นศิลปินแล้ว ยุ้ยยังรับหน้าที่อีกหนึ่งบทบาท คือ เป็นอาจารย์พิเศษให้กับภาควิชาดนตรี คณะมนุษยศาสตร์ มหาวิทยาลัยเกษตรศาสตร์ด้วย

และในเดือน มกราคม 2564 ยุ้ยและกลุ่มเพื่อนในแวดวงดนตรีได้สร้างกลุ่มทางดนตรีขึ้นมาภายใต้ชื่อ Y25 Music Space โดยมุ่งเน้นให้เป็นพื้นที่อิสระทางดนตรีแก่ศิลปินทุกยุคทุกสมัย เพื่อสร้างกิจกรรมพบปะแฟน ๆ ผ่านระบบ Live streaming ผ่านทางเพจ Y25 Music Space โดยมี concept ให้ศิลปินไม่ว่าจะค่ายใดก็ตาม มาร้องเพลงที่คิดถึง และอยากร้องโดยเฉพาะเพลงในยุค 80s และ 90s ศิลปินที่เข้ามาร่วมกิจกรรม ได้แก่ นิโคล เทริโอ, บีม กวี, ตอง ภัครมัย, ดัง พันกร, โน้ต-ตูน, ฯลฯ โดยได้รับการตอบรับที่ดีจากทั้งผู้ฟัง และศิลปินเอง

 ผลงาน 
 อัลบั้มเพลง 
 อัลบั้ม Yui ณพอาภา (EP) พ.ศ. 2550 
 ให้ฉันรักเธอ
 อยู่คนเดียวไม่ได้แล้ว
 แรงบันดาลใจ
 ขอโทษนะ..ไม่ได้ตั้งใจ
 คนที่อยากฟัง

 อัลบั้ม LOVE - I - VIEW พ.ศ. 2551 
 แอบตะโกน
 มีไหม...ใครสักคน
 อยากให้เหงาเท่ากัน
 อกหักตั้งแต่เริ่มรักเธอ 
 คำขอ (Feat. MR.POSTMAN)
 Green Please (feat. เฟย์ ฟาง FFK, น้องฟินน์, แจม Siska, ป็อป Jo-Pop)

 ซิงเกิ้ล 
 เพลง ผู้หญิงที่หารักจริงไม่เจอ โปรเจกต์พิเศษ Fail In Love Club / ต.ค. 2552
 เพลง ล้างใจ Feat.เป้ (Mild) / ม.ค 2555
 เพลง จากใจถึงใจ (เพลงพิเศษ) / ธ.ค. 2555

 ภาพยนตร์ 
 เพลงของพ่อ (ผลิตในโครงการภาพยนตร์เฉลิมพระเกียรติ "เทิดเกล้า") จากคำสอนของพ่อ
# รัญดภา มันตะลัมพะ
รัญดภา มันตะลัมพะ (เกิด 18 พฤศจิกายน พ.ศ. 2535) ชื่อเล่น พลอย เป็นนักแสดง ผู้ประกาศรายการโทรทัศน์ นักกีฬาลีลาศชาวไทย และเป็นรองอันดับ 1 มิสทีนไทยแลนด์ ปี 2010 ปัจจุบันเป็นนักแสดงสังกัดช่อง 7

 การศึกษา 
รัญดภาจบการศึกษาระดับอนุบาลที่ โรงเรียนอนุบาลกุลมาศ กรุงเทพมหานคร จบการศึกษาระดับประถมศึกษาและมัธยมศึกษาที่ โรงเรียนเรยีนาเชลีวิทยาลัย จังหวัดเชียงใหม่ จบการศึกษาระดับปริญญาตรี ที่ คณะศิลปกรรมศาสตร์ เอกนาฏศิลป์สากล มหาวิทยาลัยศรีนครินทรวิโรฒ

 ผลงานการแสดง 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7
 พ.ศ.  เรื่อง  บทบาท 2555  เกมกำมะลอ  ชมพู่  2556  เลือดเจ้าพระยา  สาวเดือน สุภาพบุรุษบ้านทุ่ง  นุช 2557  เล่ห์นางหงส์  พันทิวา หัวใจเถื่อน  สีไพร 2558  ยอดมนุษย์ดาบเทวดา  ปลายฝน รอยรักแรงแค้น  ดวงดาว แม่ดอกรักเร่  พอลล่า 2559  คุณนายสายลับ  เรขาคณิต / เรขา (คุณนาย) (ยูมิโกะจัง) บัลลังก์หงส์  สิริวิมล ลีลาวัฒนชัย 2560  มหาหิน  ชาดา วงศ์สมเกียรติมือปราบเจ้าหัวใจหมวดแก้ม 2562  เรือมนุษย์ พิมพ์รส กัลยานพ ตะกรุดโทน  หมวยลี่ อินทรีแดง  ศรัญญา วิชารังสี (ครีม)2563 เงาบุญ  ชื่นหทัย หนี้เกียรติยศ  (หยดน้ำในตะวัน)  เดือนแรม บันดาลสินธ์  2564  วงเวียนหัวใจ  วิธนี คณาพรรณ 2565  เจ้าสาวจำเลย  ทิปภา กรงนํ้าผึ้ง  สายน้ำผึ้ง รจนันท์ (ผึ้ง / คุณนายน้อย) (ตัวจริง) หมอลำซัมเมอร์  ทัศนา จิระอมรพงศ์ (นา) 2566  แคน 2 แผ่นดิน  มินตะยา พ่อจ๋าหนูรักพ่อ  อนงค์ 2567 รอยรักรอยบาป ทองเกลียว ร้ายเดียงสา สุมิตตา (มิตตา) 2568 โอป้าลำซิ่ง แพมมี่ ผีเสื้อสลับลาย มยุริญ2569เล่ห์สมรส

 ละครสั้น 
 ฟ้ามีตา (2555)
 ตอน สาวไส้ให้กากิน
 ตอน เด็กผี
 ฟ้ามีตา (2557)
 ตอน คืนตาค้าง
 ตอน เมียเก็บ เด็กเสี่ย
 ฟ้ามีตา (2558) ตอน นางสาวข้าวผัด
 ฟ้ามีตา (2559) ตอน เจ้าที่
 ฟ้ามีตา (2560) ตอน คืนข้ามปี
 ฟ้ามีตา (2561) ตอน ฟางเส้นสุดท้าย
 ฟ้ามีตา (2566) ตอน ห่วงรัก
 โซน 7 เขตพิศวง (2567) ตอน เพื่อนบ้านตัวแสบ

 ภาพยนตร์ 
 พี่ชาย My Hero (2558)
 พิธีกรรายการ 
 เจาะสนาม Weekly (2561 – 2564)
 เมาท์สะเด็ด 7 สี (ผลิตโดย Tero Entertainment) ทุกบ่ายวันจันทร์-ศุกร์ เวลา 14.45-15.45 น. ร่วมกับ บีม-ศรัณยู ประชากริช, พัด-พัดชา เอนกอายุวัฒน์, ดีเจบอย-ฌาฆฤณ ชุมมิ่ง, ดีเจวี-รวีโรจน์ เลิศพิภพเมธา, นิวหนวด-ธนิศ แก้วนาค (16 มิถุนายน - 31 สิงหาคม พ.ศ. 2564)

 ออนไลน์ 
 พ.ศ. 2561 : Ep.1 ฮาน่า มุกดา พลอย ทางช่อง YouTube:PHM Channel ร่วมกับ ฮาน่า ลีวิส, มุกดา นรินทร์รักษ์
 พ.ศ. 2564 : จานเด็ด 7 เรื่องเมาท์ EP.1 ทางช่อง YouTube:Ch7HD

 เพลง 
 สมาชิกวง TRIXX
 มีผลงานเพลง ฉันไม่โอเค (2562)
 นางเอก MV เพลง My Sissy ศิลปิน KKP กามิกาเซ่ (2563)

 รางวัล 
 รองอันดับ 1 Miss Teen Thailand 2010
 Miss AIA จากเวที Miss Teen Thailand 2010
 นักกีฬาลีลาศทีมชาติไทย
# โซฟี่ (อุลตร้าแมน)
อุลตร้าแมนโซฟี่  เป็นตัวละครจากเรื่องอุลตร้าแมน โดยปรากฏตัวครั้งในแรก ในอุลตร้าแมน ตอนที่ 39 ในภายหลังได้ปรากฏตัวเพื่อช่วยเหลือพี่น้องอุลตร้าในสถานการณ์วิกฤตต่างๆ มีลักษณะเด่นที่ไม่มีร่างสถิตย์เฉพาะ

 ประวัติ 
หัวหน้ากองกำลังป้องกันอวกาศ รับคำสั่งโดยตรงจากเจ้าพ่ออุลตร้า ทำหน้าที่พี่เลี้ยงให้กับยอดมนุษย์ที่ปฏิบัติภารกิจอยู่ทั่วจักรวาล เป็นนักสู้อุลตร้าที่ศัตรูให้ความเกรงขามมากคนหนึ่ง ครั้งหนึ่งเคยพลัดตกไปในหลุมดำ เพราะกลอุบายของยูดา แต่ได้รับการช่วยเหลือจากชนเผ่าอันโดร และกลับมาด้วยความสามารถที่มากกว่าเดิม โซฟีมาที่โลกมนุษย์ ครั้งแรก เพื่อนำร่างและวิญญานของอุลตร้าแมน ที่พ่ายแพ้ให้แก่แซ็ทต้อน กลับสู่ดาวอุลตร้า

 ข้อมูล 
 ความสูง: 45 เมตร 
 น้ำหนัก: 45,000 ตัน
 ความเร็วในการวิ่ง: 650 กม. / ชม
ความเร็วในการบิน: 10 แรงมัค
ความเร็วใต้น้ำ: 300 แรงน็อค
ความเร็วในพื้นดิน: 5 แรงมัค
กำลังกระโดด: 450 เมตร
 อายุ: 25,000 ปี

 ลักษณะทางกายภาพ 
จุดเด่น ที่ใช้แยกแยะโซฟี่ จากอุลตร้าแมนคนอื่น คือ โซฟี่ จะมีปุ่มพลังงานจำนวนมาก เรียกว่า สตาร์มาร์ค เรียงรายขนาบปุ่มคัลเลอร์ไทเมอร์กลางอกไล่ไปจนถึงบ่าและหัวใหล่ ร่างกายเป็นสีเงิน ลวดลายลำตัวเป็นสีแดง ลักษณะของลวดลายคล้ายอุลตร้าแมน แต่จะมีลวดลายเป็นเส้นขนานกับ ลวดลายหลักบริเวณไหล่ ท่อนแขน น่อง และบริเวณใต้อก

 ท่าไม้ตาย 
ลำแสง M87 (M87光線)
ท่าไม้ตายลำแสงของโซฟี่
ลำแสง Z (Z光線)
อุลตร้าฟรอสท์ (ウルトラフロスト)
# นกไต่ไม้
นกไต่ไม้  เป็นนกขนาดเล็กในอันดับนกเกาะคอน (Passeriformes) วงศ์หนึ่ง ใช้ชื่อวงศ์ว่า Sittidae

ลักษณะเป็นนกตัวเล็ก มีความยาวประมาณ 10-13 เซนติเมตร รูปร่างป้อม หางสั้น ปากแหลม มีความสามารถพิเศษคือ สามารถไต่ต้นไม้ด้วยนิ้วตีนลงมาในลักษณะเอาหัวลงได้ สามารถไต่ขึ้น ๆ ลง ๆ หรือไต่ไปรอบ ๆ ต้นไม้ หรือรอบ ๆ กิ่งไม้ได้คล่องแคล่วคล้ายกับหนู เพื่อหาแมลงและหนอนตามเปลือกไม้กิน และยังสามารถกินพืชอย่าง ลูกไม้ หรือเมล็ดพืชได้ด้วย ด้วยการคาบเมล็ดพืชขึ้นมายัดไว้ตามซอกเปลือกไม้ที่ลำต้นแล้วก็เอาปากจิกให้เปลือกเมล็ดนั้นแตกเพื่อจิกกินเนื้อใน

มีพฤติกรรมชอบอยู่รวมหากินรวม ๆ ไปในฝูงเดียวกันกับนกขนาดเล็กหลายชนิด มักพบตามป่าโปร่งบนเนินเขา ทำรังในโพรงไม้เล็ก ๆ และมีนิสัยประหลาด คือ ชอบคาบวัสดุต่าง ๆ มาปะติดปะต่อประดับไว้รอบ ๆ ปากโพรงรัง

พบกระจายพันธุ์ทั่วไปในทวีปเอเชีย, ยูเรเชีย, ยุโรป จนถึงตอนเหนือของแอฟริกา และทวีปอเมริกาเหนือ และมีเพียงสกุลเดียวเท่านั้น คือ SittaNuthatches (Sittidae)  (โดยมาจากภาษากรีกโบราณคำว่า sittē หมายถึง "นก" Brookes, Ian (editor-in-chief) (2006). The Chambers Dictionary, ninth edition. Edinburgh: Chambers. p. 1417. ISBN 0-550-10185-3. ขณะที่ชื่อสามัญในภาษาอังกฤษที่ว่า "Nuthatch" เชื่อว่าเพี้ยนมาจากคำว่า "Nut+hack" เพราะนกกลุ่มนี้ในทวีปยุโรปมีพฤติกรรมกระเทาะเปลือกลูกนัทกินเป็นอาหารนกไต่ไม้)

พบทั้งหมดประมาณ 24-27 ชนิด ในประเทศไทยพบทั้งหมด 5 ชนิด ได้แก่ นกไต่ไม้ท้องสีเม็ดมะขาม (S. castanea), นกไต่ไม้หน้าผากกำมะหยี่ (S. frontalis), นกไต่ไม้สีสวย (S. formosa), นกไต่ไม้โคนหางสีน้ำตาล (S. nagaensis) และนกไต่ไม้ใหญ่ (S. magna) บุญส่ง เลขะกุล. นกสามถิ่น : นกสวน, นกท้องนา, นกป่าดง. กรุงเทพฯ : องค์การค้าของคุรุสภา, 2537 ทุกชนิดเป็นสัตว์ป่าคุ้มครองทั้งหมดสัตว์ป่าคุ้มครอง นอกจากนี้แล้วยังมีอีกชนิดที่เป็นนกพลัดหลง คือ นกไต่ไม้สีน้ำเงิน (S. azurea) Harrap, Simon; Quinn, David (1996). Tits, Nuthatches and Treecreepers. Christopher Helm. ISBN 0-7136-3964-4.
# ตรีวรัตถ์ ชุติวัฒน์ขจรชัย
ตรีวรัตถ์ ชุติวัฒน์ขจรชัย  (ชื่อเดิม : อัญญาฤทธิ์ พิทักษ์ติกุล)  เกิดเมื่อวันที่ 9 ตุลาคม พ.ศ. 2537 เป็นนักแสดงชาวไทย มีชื่อเสียงจากภาพยนตร์เรื่อง แฟนฉัน โดยรับบทเป็น บอย

 การศึกษา 
 ระดับมัธยมศึกษา : โรงเรียนสารสาสน์วิเทศรังสิต
 ระดับปริญญาตรี : มหาวิทยาลัยกรุงเทพ

 ผลงานละคร 
 ละครโทรทัศน์ 
 2547 มนต์รักอสูร ช่อง 3 รับบท คุณนันท์
2547-2548 ครูไหวใจร้าย ช่อง3
 2547 กลิ้งไว้ก่อน ช่อง 7 (รับเชิญ)
 2548 อยู่กับก๋ง ช่อง 5
 2548 ใต้ร่มเงารัก ช่อง 3 รับบท ตั้งเต
 2550 หัวใจศิลา ช่อง 5 รับบท สาวิตต์ (วัยเด็ก)
 2550 เกิร์ลคัพ รับหัวใจใส่ประตู ช่อง 7
 2550 ใจใสรักษ์ยกก๊วน ช่อง 7
 2550 ปี่แก้วนางหงส์ ช่อง 3 รับบท เปี๊ยก (รับเชิญ)
 2556 เงาะแท้แซ่ฮีโร่ ช่อง 3
 2556 แสนซนค้นรัก ช่อง 3 
 2556 เสือสั่งฟ้า 2 พยัคฆ์ผยอง ช่อง 7 
 2558 ตะพดโลกันตร์ ช่อง 7 
 2558 จุมพิตพยัคฆ์สาว ช่อง 7 
 2558 เหยี่ยวรัตติกาล ช่อง 7 
 2559 อตีตา ช่อง 7 
 2561 ถิ่นผู้ดี ช่อง 7 HD
 2562 ตุ๊กตาผี ช่อง 3 
 2564 สะใภ้เจ้าสัว ช่อง 3
 2564 ธิดาซาตาน พีพีทีวี (รับเชิญ)

 ละครโทรทัศน์ที่ไม่ได้ออกอากาศ 
ปะการังสีดำ ช่อง 3

 ละครชุด 
 2546 X 4 ช่อง 3 (รับเชิญ)
 2547 แดนพิศวง ช่อง 3 ตอน เวลาที่หายไป (รับเชิญ)
 2547 ครูไหวใจร้าย ช่อง 3 (รับเชิญ) 
 2548 UFO ครอบครัวอลเวง ช่อง 7 
 2548 มหัศจรรย์วันเกิด ไอทีวี (รับเชิญ)
 2552 เซน...สื่อรักสื่อวิญญาณ ช่อง 5 ตอน ฮีโร่ในใจฉัน (รับเชิญ)
 2554 ไต้ฝุ่นสุดซ่า สายฟ้าจอมกวน ช่อง 9
 2556 ศีล 5 คนกล้าท้าอธรรม ช่อง 5 ตอน แผนสังหารยูซ่า รับบท ต้น (รับเชิญ)
 2559 ต้นน้ำของแผ่นดิน ช่อง 5 เอชดี รับบท อินดี้ (เพื่อนต้นน้ำ) 
 2560 บาปบริสุทธิ์ LIVE ตอน กีฬาเป็นยาวิเศษ ช่อง 7 เอชดี (รับเชิญ)
 2564 ไวรัสวัยเลิฟ ชุด นักรบชุดขาว ช่อง 7 เอชดี 
 2566 พิภพมัจจุราช ตอน ห้องเชือดออนไลน์ ช่อง 7 เอชดี
 2568 พิภพมัจจุราช ตอน จอมลวงโลก ช่อง 3 เอชดี

 ซิตคอม  
 2547 สงครามข้างเตา ช่อง 3 (รับเชิญ)
 2548 คนพิลึก ช่อง 3 (รับเชิญ)
 2550 เฮง เฮง เฮง รับบท หนูแดง

 ผลงานภาพยนตร์  
 2546 แฟนฉัน รับบท บอย
 2547 4เซี๊ยวซ่าส์..เทวดาส่งมากวน
 2547 พระอภัยมณี ตอนสุดสาคร (รับเชิญ)
 2548 เสือภูเขา (รับเชิญ)

 ผลงานพิธีกร  
 รายการขบวนการแก่นกะโหลก ช่อง 7
 รายการสปอร์ตคิดส์ ช่อง ITV
 รายการการ์ตูน อินเดีย ช่อง 5

พากย์เสียง 
 นมดูเม็กซ์ 
 มามี่โพโค 
 ตู้เย็นมิซซูบิชิ 
 ธนาคารกรุงศรี 
 บัตรวันทูคอล 
 งานไทยแลนด์ดอกโชว์ 
 มาม่าช้างน้อย 
 ขนมปังฟาร์มเฮ้าส์ 
 ไดยาแฟนซีเยลลี่สามชั้น
 พากย์เสียง หนังแอนนิเมชั่น ก้านกลัวย 1 ปี 2549 (เป็น ก้านกล้วยตอนเด็ก)
 พากย์เสียง หนังแอนนิเมชั่น ก้านกล้วย 2 ปี 2552 (เป็น ดุ๊ยดุ่ย)
 พากย์เสียง หนังแมงมุมเพื่อนรัก ปี 2549 (เป็น ลูกหมูวิลเบอร์)
 พากย์เสียง หนังแอนนิเมชั่น the ant bully ปี 2549 (เป็น ลูคัส)

 แหล่งข้อมูลอื่น
# นารูโตะ ตำนานวายุสลาตัน เดอะมูฟวี่ พันธนาการแห่งเลือด
นารูโตะ ตำนานวายุสลาตัน เดอะมูฟวี่ พันธนาการแห่งเลือด  เป็นเรื่อง ส่วนหนึ่งใน การ์ตูนชุด นารูโตะ ตำนานวายุสลาตัน ถูกฉายในประเทศญี่ปุ่น ในวันที่ 30 กรกฎาคม พ.ศ. 2554 และออกวางจำหน่ายในรูปแบบ DVD blu-ray ในวันที่ 25 เมษายน พ.ศ. 2555 

เนื้อเรื่อง
อุซึมาคิ นารูโตะ ได้ถูกส่งตัวไปปฏิบัติภารกิจที่แคว้นคุโมงาคุเร ถูกจับตัวไว้เนื่องจากเกิดความเข้าใจผิดว่าไป พยายาม ลอบสังหารไรคาเงะแห่งคุโมงาคุเระ รวมไปถึงการสังหารโจนินจากคิริงาคุเระและอิวางะคุเระ ทำให้นารูโตะถูกส่งตัวไปยังเรือนจำโฮซึคิโจ เรือนจำเลือด เป็นสถานที่ใช้สำหรับจองจำอาชญากรหรือผู้กระทำผิด โดยมีมุอิเป็นผู้ควบคุมดูแลเรือนจำแห่งนี้เขาจะใช้วิชานินจาจองจำขั้นสูงสุดเพื่อปิดผนึกพลังของอาชญากรหรือผู้กระทำผิดทุกคนที่อยู่ที่นี่ ในสถานที่แห่งนี้ มีบางสิ่งจ้องจะเอาชีวิตของนารูโตะอยู่ ทำให้นารูโตะและพวกเพื่อนๆของเขาต้องต่อสู้เพื่อพิสูจน์ความบริสุทธิ์ของนารูโตะและค้นหาความจริงได้เริ่มต้นขึ้นแล้ว

แหล่งข้อมูลอื่น
 
 
 

คุกสีเลือด
หมวดหมู่:การ์ตูนญี่ปุ่น
หมวดหมู่:ภาพยนตร์อนิเมะที่ออกฉายในปี พ.ศ. 2554
# นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา
นารูโตะ ตำนานวายุสลาตัน เดอะมูฟวี่ พลิกมิติผ่าวิถีนินจา  เป็นภาพยนตร์ส่วนหนึ่งของการ์ตูน นารูโตะ ตำนานวายุสลาตัน ปี 2012  ฉายในวันที่ 28 กรกฎาคม ค.ศ. 2012Next Naruto Shippūden Film Set for Summer 2012โดยการฉายในประเทศญี่ปุ่น ทำรายได้ไป US$ 3,799,276. ในวันที่ 14 สิงหาคม พ.ศ. 2555 สามารถขายบัตรได้ถึงr ¥1 billion (US$ 12.7 million)

สำหรับประเทศไทยได้เข้าฉายในโรงภาพยนตร์วันที่ 18 เมษายน ค.ศ. 2013 โดย โรส มีเดีย แอนด์ เอ็นเตอร์เทนเมนท์ จำกัดhttp://movie.kapook.com/view59500.html

เนื้อเรื่อง
16 ปีที่แล้ว ชายสวมหน้ากากในนามว่า โทบิ ได้ปลดปล่อยปิศาจจิ้งจอกเก้าหางออกมารุกรานหมู่บ้านโคโนฮะ แต่นามิคาเสะ มินาโตะ ผู้นำหมู่บ้านและอุซึมากิ คุชินะ ภรรยาของเขาสามารถกำราบได้สำเร็จ โดยผนึกพลังของจิ้งจอกเก้าหางไว้ในร่างของลูกชายนามว่า อุซึมากิ นารูโตะ

ปัจจุบัน ชาวบ้านต่างอยู่เย็นเป็นสุข แต่ความสงบสุขก็ถูกทำลายเมื่อมีองค์กรนินจาลึกลับนามว่า แสงอุษา ได้บุกโจมตีหมู่บ้านโคโนฮะ นารูโตะตกตะลึงว่าทำไมองค์กรแสงอุษาจึงกลับมา ทั้งที่พวกเขาน่าจะตายไปนานแล้ว ขณะเดียวกันชายสวมหน้ากากก็ใช้คาถาลึกลับทำร้ายนารูโตะและซากุระ แล้วส่งพวกเขาไปอยู่ในโลกอีกมิติหนึ่งที่ผองเพื่อนและบรรดาอาจารย์ของพวกเขาได้เปลี่ยนไปยังกะคนละคน ซาสึเกะกลายเป็นหนุ่มเพลย์บอย ฮินาตะกลายเป็นสาวมั่นสุดร้อนแรง รวมถึงพ่อแม่ของนารูโตะยังมีชีวิตอยู่ และตำนานนินจาโฮคาเงะก็อาจจะเปลี่ยนไปด้วย
# ศิริพงษ์ ศิริภูล
ดาบตำรวจ ศิริพงษ์ ศิริภูลขนไก่ตำรวจตบหรูกวาดชัยกีฬากองทัพไทย  เกิดวันที่ 9 กันยายน พ.ศ. 2508 ที่จังหวัดสุรินทร์ เป็นอดีตนักแบดมินตันทีมชาติไทยแบดคู่ผสมชายคู่ซ้อมหนักลุ้นเหนื่อย คมชัดลึก : กีฬา : ข่าวทั่วไป ผู้ซึ่งเข้าแข่งขันในโอลิมปิกฤดูร้อน 1992 และ 1996 ตลอดจนเป็นผู้ฝึกสอนให้แก่นักแบดมินตันทีมชาติไทยSport - Manager Online - เอสซีจี ส่งมอบ 6 ขนไก่สู่ทีมชาติ'เอสซีจี' ส่ง 6 นักแบดฯ ให้สมาคมฯปั้นอลป. ทั้งในโอลิมปิกฤดูร้อน 2012เอสซีจีแจก 2 ล.ให้ขนไก่อลป.ขนไก่ อลป. ลุ้นสนุกจากประเภทคู่บุญศักดิ์นำทัพขนไก่ไทยลุยไชน่ามาสเตอร์ 11 ก.ย.นี้ รวมถึงรายการหลี่หนิงไชนามาสเตอร์ซูเปอร์ซีรีส์ 2012ศึกแบดหลี่หนิง ไทยงานเบา - ข่าวไทยรัฐออนไลน์

 ประวัติ 
ศิริพงษ์ ศิริภูล เริ่มแข่งขันในโอลิมปิกฤดูร้อน 1992 ในประเภทชายคู่ โดยเป็นฝ่ายชนะรอบแรกร่วมกับปราโมทย์ ธีระวิวัฒน์ แต่ทั้งคู่เป็นฝ่ายแพ้ในรอบถัดมาและได้อันดับเก้าของการแข่งขัน สี่ปีต่อมาศิริพงษ์จับคู่กับคุณากร สุทธิโสตถิ์ โดยทั้งคู่เป็นฝ่ายแพ้ในรอบแรก ใน พ.ศ. 2541 เขาได้จับคู่กับปราโมทย์ ธีระวิวัฒน์ อีกครั้ง และได้อันดับสามของรายการบรูไนโอเพน และยังได้ชนะรางวัลเหรียญเงินในเอเชียนเกมส์ที่จัดขึ้นในปีเดียวกันนี้

เขาชนะการแข่งขันแบดมินตันชิงแชมป์ประเทศไทยครั้งแรกใน พ.ศ. 2532 จากการจับคู่กับปราโมทย์ ธีระวิวัฒน์ ในประเภทชายคู่ และลัดดาวัลย์ มูลศาสตรสาทร ในประเภทคู่ผสม และเป็นผู้ชนะในทั้งสองประเภทเป็นครั้งที่สามใน พ.ศ. 2539 โดยจับคู่กับคุณากร สุทธิโสตถิ์ และพรสวรรค์ ปลั่งเวช โดยเขาสามารถครองแชมป์ชายคู่ประเทศไทยได้ 4 สมัย และครองแชมป์คู่ผสมได้ 8 สมัยติดต่อกัน
# นารูโตะ ตำนานวายุสลาตัน เดอะมูฟวี่ หอคอยที่หายสาบสูญ
นารูโตะ ตำนานวายุสลาตัน เดอะมูฟวี่ หอคอยที่หายสาบสูญ 

เนื้อเรื่อง
ยามาโตะ นารูโตะ ซากุระ และซาอิ ได้รับภารกิจให้ไปจับกุมตัวมูคาเดะนินจาถอนตัว ทีม7 ได้ต้อนมูคาเดะมาจนถึงเมืองโรรัน มูคาเดะต้องการใช้พลังสายแร่มังกรเพื่อยึดครองโลก แต่ไม่สามารถทำอะไรผนึกของโฮคาเงะรุ่น4ได้ เขาจึงดูดผนึกของโฮคาเงะรุ่น4เข้าไปในตัวของเขา ทำให้เกิดเหตุระเบิดพลังแร่มังกร มันดูดนารูโตะและยามาโตะเข้าไปข้างในด้วย นารูโตะถูกส่งมา20ปีที่แล้ว นารูโตะได้พบกับ"ซาร่า"ราชินีองค์ต่อไปของเมืองโรรัน แต่กลับถูกลอบปลงพระชนม์โดยผลักตกลงมาจากหอคอย(คนที่ลอบปลงพระชนม์ราชินีคือ"อันโรคุซาน") แต่นารูโตะมาช่วยไว้ได้ทัน แล้วนินจาลึกลับก็ได้ปรากฏตัวขึ้น เขาผู้นั้นคือ "นามิคาเสะ มินาโตะ อาบูราเมะ ชิบิ และอาคิมิจิ โจสะ" พวกเขาก็ได้เล่าความจริงทั้งหมดให้นารูโตะฟัง และได้ช่วยกันจัดการกับมูคาเดะ นารูโตะและซาร่าได้ลอบเข้ามาในโรงงานผลิตหุ่นเชิด และได้พบกับอันโรคุซาน ความจริงทั้งหมดก็ถูกเปิดเผย ทำให้เกิดการปะทะกันขึ้น สุดท้ายอันโรคุซานก็พ่ายแพ้ต่อนารูโตะ แต่ได้เปิดเผยร่างจริง(แมงป่องผสมตะขาบ)และได้ต่อสู้กับนารูโตะและมินาโตะ นารูโตะและมินาโตะได้ใช้กระสุนวงจักรขั้นสุดยอดฆ่ามูคาเดะในที่สุด สุดท้ายนารูโตะก็ได้รู้ความจริงว่าพ่อของเขาก็คือคนที่ร่วมสู้มาด้วยตลอด มินาโตะ และได้กลับไปที่ปัจจุบัน
# นกสาลิกาดง
นกสาลิกาดงนกขุนแผน (นกสาลิกาดง) จากองค์กรสวนสัตว์  เป็นสกุลของนกเกาะคอนสกุลหนึ่ง ใช้ชื่อสกุลว่า Urocissa ในวงศ์นกกา (Corvidae)

เป็นนกที่มีสีสันสวยงาม โดยมากจะเป็นสีฟ้าหรือสีน้ำเงิน และขนหางยาวมาก พบกระจายพันธุ์เฉพาะในป่าของเอเชียตะวันออกและเอเชียตะวันออกเฉียงใต้ มีจะงอยปากที่หนาและแข็งแรง มีลักษณะใกล้เคียงกับนกในสกุล Cissa

พบทั้งหมด 5 ชนิด โดยในประเทศไทยพบเพียงชนิดเดียว คือ

 Urocissa caerulea Gould, 1863 พบเฉพาะเกาะไต้หวันเท่านั้น 	 
 Urocissa erythrorhyncha  (Boddaert, 1783) นกขุนแผน หรือ นกสาลิกาดง พบได้ในประเทศไทย  
 Urocissa flavirostris  (Blyth, 1846) พบได้ในอนุทวีปอินเดีย 
 Urocissa ornata  (Wagler, 1829) พบเฉพาะศรีลังกาเท่านั้น  
 Urocissa whiteheadi Ogilvie-Grant, 1899 พบได้ในจีนตอนล่าง, เกาะไหหลำ, เวียดนาม และลาวDel Hoyo, J, A Elliott, and D Christie, eds. 2009. Handbook of the Birds of the World. Volume 14: Bush-shrikes to Old World Sparrows. Barcelona: Lynx Edicions. ISBN 978-8496553507 จาก itis.gov
# การจัดช่วงชั้นทางสังคม
การจัดช่วงชั้นทางสังคม  คือการแบ่งสถานะหรือชนชั้นทางสังคมโดยแบ่งจากพิ้นฐานทางเศรษฐกิจ ความมั่งคั่ง การเมือง ชนชาติ และนิยามอื่น ๆ ที่กำหนดโดยสังคมนั้น ๆ เป็นต้น

สี่ปัจจัยหลักของการจัดช่วงชั้นในสังคม 1. ความแตกต่างทางชนชาติหรือลักษณะเฉพาะแต่ละบุคคล 2. มีการสืบทอดกันมาจากรุ่นสู่รุ่น 3. การแบ่งชนชั้นไม่ได้กว้างขวางแต่หากหลากหลาย 4. และบางครั้งมีผลเกี่ยวข้องมาจากความเชื่อ
# นกกาน้อยแถบปีกขาว
นกกาน้อยแถบปีกขาว  เป็นนกชนิดหนึ่งในวงศ์นกกา (Corvidae)

จัดเป็นนกชนิดเดียวในสกุล Platysmurus กระจายพันธุ์ในประเทศบรูไน, อินโดนีเซีย, มาเลเซีย, พม่า, สิงคโปร์, และไทย พบในป่าลุ่มต่ำและป่าชายเลนในเขตร้อนและเขตอบอุ่น ปัจจุบันกำลังถูกคุกคามจากการสูญเสียถิ่นอาศัย

นกกาน้อยแถบปีกขาวยาวประมาณ 40 เซนติเมตร ตาสีแดง ขนสีดำตลอดตัว ยกเว้นปีกมีแถบสีขาวตามยาว มีหงอนสั้น ๆ บนหัว
# นกอีเสือ
นกอีเสือ  เป็นวงศ์ของนกจับคอนขนาดเล็กวงศ์หนึ่ง ในชื่อวงศ์ว่า Laniidae 

เป็นนกขนาดเล็กมีความยาวประมาณ 18-25 เซนติเมตร จะงอยปากสั้นกว่าส่วนหัว ลักษณะเป็นตะขอ แบนข้าง และตอนปลายเป็นรอยบาก มีขนแข็งบริเวณมุมปากยาวคล้ายเส้นขน บางส่วนคลุมรูจมูก รูจมูกทะลุถึงกัน ปีกสั้น ปลายปีกมน มีขนปลายปีก 10 เส้น หางยาวเท่ากับปีก มีขนหาง 12 เส้น หน้าแข้งสั้นแต่ยาวกว่าปาก คลุมด้วยเกล็ดชนิดเกล็ดซ้อน นิ้วกลางรวมทั้งเล็บสั้นกว่าหน้าแข้ง นิ้วนอกและนิ้วกลางบริเวณโคนติดกันเล็กน้อย นิ้วในเป็นอิสระ

เป็นนกกินเนื้อ ด้วยการบินโฉบจับแมลง, สัตว์เลื้อยคลาน รวมถึงนกด้วยกันขนาดเล็กเป็นอาหาร ด้วยการฉีกกินเหมือนสัตว์กินเนื้อ ซึ่งบางครั้งหากกินไม่หมด ก็จะนำไปซุกซ่อนตามคาคบไม้หรือเสียบไว้ตามกิ่งไม้หรือลวดแหลม แล้วค่อยย้อนมากินทีหลัง ซึ่งพฤติกรรมดังกล่าวเหมือนเสือ อันเป็นที่มาของชื่อสามัญ นก”อีเสือสีน้ำตาล”ปากแหลมคม ฉีกอาหารกินคล้ายเสือ

ทำรังเป็นรูปถ้วยตามพุ่มไม้หรือต้นไม้ขนาดเล็ก ไข่มีสีแตกต่างกันออกไปและมีลายจุดสีต่าง ๆ ลูกที่เพิ่งเกิดใหม่ไม่มีขนปกคลุมร่างกาย และเดินไม่ได้ พบกระจายพันธุ์ทั้งในทวีปเอเชีย, ยุโรป, แอฟริกา และอเมริกาเหนือ 

แบ่งออกได้เป็น 4 สกุล (ดูในตาราง-บางข้อมูลจำแนกไว้แค่ 3 สกุล) ในประเทศไทยพบเพียงสกุลเดียว คือ Lanius ประมาณ 5 ชนิด มักพบตามทุ่งหญ้า หรือป่าหญ้า วงศ์นกอีเสือ นกแบ่งตามวงศ์ ได้แก่

 นกอีเสือหลังแดง (L. collurioides)
 นกอีเสือสีน้ำตาล (L. cristatus)
 นกอีเสือหัวดำ (L. schach)
 นกอีเสือหลังเทา (L. tephronotus)
 นกอีเสือลาย (L. tigrinus)

ทุกชนิดเป็นนกอพยพ  และเป็นสัตว์ป่าคุ้มครองทั้งหมดสัตว์ป่าคุ้มครอง

 รูปภาพ
# โททัลวอร์
โททัลวอร์  เป็นชุดเกมวางแผนที่พัฒนาโดยครีเอทีฟแอสเซมบลี ตัวเกมเป็นการรวมการวางแผนเทิร์นเบสและการจัดการทรัพยากร กับการควบคุมการรบยุทธวิธีเรียลไทม์ โชกุน: โททัลวอร์ เป็นเกมแรกของชุด ออกวางจำหน่ายเมื่อปี 2000 โดยเกมภาคล่าสุดคือ โททัลวอร์: ฟาโรห์ ซึ่งวางจำหน่ายในวันที่ 12 ตุลาคม 2023 ซีรีส์นี้มียอดขายมากกว่า 20 ล้านชุด

 เกม 
 ภาคหลัก 
+เกมซีรีส์ โททัลวอร์ ชื่อ วางจำหน่าย เอนจิน ระบบปฏิบัติการ ภาคเสริม ชุดสะสม Total War Eras Total War Anthology Total War Collection Total War  Grand Master Collection Game Of The Year Edition โชกุน: โททัลวอร์ 2000, 2001 TW Engine 1 Microsoft WindowsThe Mongol Invasion Warlord Edition,Gold Edition      มีเดอีวัล: โททัลวอร์ 2002, 2003 Microsoft Windows Viking Invasion Gold Edition, Battle Collection      โรม: โททัลวอร์ 2004, 2005, 20062010 (OS X), 2016 (IOS) TW Engine 2 Microsoft Windows, OS X (Gold Edition)Barbarian Invasion, Alexander Gold Edition      มีเดอีวัล 2: โททัลวอร์ 2006, 2007, 2015 (OS X) Microsoft Windows, OS X, Linux Kingdoms Gold Edition,Collector's Edition, Definitive Edition      เอ็มไพร์: โททัลวอร์ 2009, 2012 (OS X) TW Engine 3 (Warscape Engine) 32-bit Microsoft Windows, OS X, Linux The Warpath Campaign Gold Edition,Special Forces Edition,Collector's Edition, Definitive Edition      นโปเลียน: โททัลวอร์ 2010, 2013 (OS X) Microsoft Windows, OS X The Peninsular Campaign Gold Edition, Limited Edition, Imperial Edition, Emperor's Edition, Definitive Edition      โททัลวอร์: โชกุน 2 2011, 2012, 2014 (OS X) Microsoft Windows, OS X, LinuxRise of the Samurai,Fall of the Samurai Gold Edition, Collector's Edition      โททัลวอร์: โรม 2 2013 Microsoft Windows, OS XCaesar in Gaul,Hannibal at the Gates,Imperator Augustus,Wrath of Sparta,Empire Divided,Rise of the Republic Emperor Edition,Spartan Edition,Collector's Edition,Caesar Edition      โททัลวอร์: อัตติลา 2015 Microsoft Windows, OS X, LinuxThe Last Roman,Age of Charlemagne Special Edition, Tyrants and Kings Edition      โททัลวอร์: วอร์แฮมเมอร์ 2016 TW Engine 3 (Warscape Engine) 64-bitMicrosoft Windows, OS X, LinuxChaos Warriors,Call of the Beastmen,Realm of the Wood Elves,Bretonnia,Norsca Limited Edition,Old World Edition,High King Edition,Dark Gods Edition      โททัลวอร์: วอร์แฮมเมอร์ II 2017 Microsoft Windows, OS X, LinuxMortal Empires,Rise of the Tomb Kings,Curse of the Vampire CoastLimited Edition,Serpent God Edition     โททัลวอร์ซากา: โทรนส์ออฟบริทันเนีย2018TW Engine 3 (Warscape Engine) 32-bitMicrosoft Windows, OS X, LinuxLimited Editionโททัลวอร์: ทรีคิงดัมส์ 2019TW Engine 3 (Warscape Engine) 64-bitMicrosoft Windows, OS X, LinuxLimited Edition,Collector's Editionโททัลวอร์ซากา: ทรอย2020TW Engine 3 
(Warscape Engine) 32 bit + 64 bitWindows, macOSAmazons,Ajax & Diomedes,Mythosโททัลวอร์: วอร์แฮมเมอร์ III2022Windows, macOS, Linux
# นกสาลิกาเขียว
นกสาลิกาเขียว  เป็นนกชนิดหนึ่งในวงศ์นกกา (Corvidae) มีขนาด 38 เซนติเมตร มีปากหนาสีแดงสด วงรอบตาสีแดงและมีแถบสีดำคาดเหมือนหน้ากาก บริเวณกระหม่อมสีเขียวอมเหลือง ลำตัวด้านบนสีเขียวสด ใต้ท้องสีเขียวอ่อน ช่วงปีกตรงหัวไหล่เป็นสีเขียว ปลายปีกเป็นสีแดงเข้ม และตอนในของขนกลางปีกมีแถบสีดำสลับขาว ขาสีแดงสด ใต้หางมีสีดำสลับขาว และส่วนปลายหางจะเป็นสีขาว ร้องดัง “กวีก.ก..กวีก..ก..ก....” 

กระจายพันธุ์ในเทือกเขาหิมาลัยในตอนเหนือของภาคตะวันออกของประเทศอินเดียไปทางตะวันออกเฉียงใต้ ผ่านภาคกลางของประเทศไทย มาเลเซีย ถึงเกาะสุมาตราและทางตะวันตกเฉียงเหนือของเกาะบอร์เนียว ในป่าไม่ผลัดใบ ป่าเบญจพรรณ

นกหากินเป็นคู่หรือเป็นฝูงตามต้นไม้และพื้นดิน  กินสัตว์ไม่มีกระดูกสันหลัง, สัตว์เลื้อยคลานขนาดเล็ก, สัตว์เลี้ยงลูกด้วยน้ำนมขนาดเล็ก ลูกนก และไข่เป็นอาหาร ทำรังอยู่ตามง่ามไม้ รังทำจากกิ่งไม้ ใบไม้แห้ง และใบไผ่ วางซ้อนกันและสานไปมาเป็นรูปลักษณะถ้วยตื้นๆ ตรงกลางมีกิ่งไม้เล็กวางรองอีกชั้น ออกไข่ครั้งละ 4 - 6 ฟอง
# พระราชวังอิโอลานี
พระราชวังอิโอลานี  อยู่ในเขตศูนย์กลางธุรกิจของเมืองโฮโนลูลู รัฐฮาวาย สหรัฐอเมริกา เป็นพระราชวังเพียงแห่งเดียวในสหรัฐอเมริกา ซึ่งเป็นที่พักอย่างเป็นทางการในช่วงการปกครองของพระมหากษัตริย์ฮาวาย นอกจากนี้ยังเป็นสิ่งสำคัญทางประวัติศาสตร์แห่งชาติและทะเบียนสิ่งสำคัญทางประวัติศาสตร์แห่งชาติ สองผู้ปกครองของพระราชวังอิโอลานิ คือ พระราชา Kalākaua และพระราชินี Liliuokalani แห่งฮาวาย ซึ่งถูกล้มล้างจากอำนาจใน ค.ศ. 1893 และอาคารหลังนี้ถูกใช้เป็นศูนย์กลางการบริหารสำหรับรัฐบาลเฉพาะกาลของสาธารณรัฐฮาวาย จนกระทั่ง ค.ศ. 1969 อาคารหลังนี้ได้รับการบูรณะ และเปิดเป็นพิพิธภัณฑ์แก่สาธารณชนเมื่อ ค.ศ. 1978

ระเบียงภาพ